Решение на Общия съд от 4 февруари 2015 г. — KSR/СХВП — Lampenwelt (Moon)
(Дело T-374/13)1
(Марка на Общността — Производство за обявяване на недействителност — Словна марка на Общността „Moon“ — Абсолютно основание за недействителност — Описателен характер — Липса на отличителен характер — Член 52, параграф 1, буква a) и член 7, параграф 1, букви б) и в) от Регламент (ЕО) № 207/2009)
Език на производството: немски
Страни
Жалбоподател: KSR Kunststoff Rotation GmbH (Вер, Германия) (представители: H. Börjes-Pestalozza и M. Nielen, адвокати)
Ответник: Служба за хармонизация във вътрешния пазар (марки, дизайни и модели) (представители: първоначално A. Pohlmann, впоследствие D. Walicka и накрая A. Schifko)
Друга страна в производството пред апелативния състав на СХВП, встъпила в производството пред Общия съд: Lampenwelt GmbH & Co. KG (Шлиц, Германия) (представители: G. Rother, P. Mes, C. Graf von der Groeben, J. Künzel, J. Bühling, D. Jestaedt, M. Bergermann, A. Kramer, J. Vogtmeier и A. Verhauwen, адвокати)ПредметЖалба срещу решението на четвърти апелативен състав на СХВП от 13 май 2013 г. (преписка R 676/2012-4), постановено в производство за обявяване на недействителност със страни Lampenwelt GmbH & Co. KG и KSR Kunststoff Rotation GmbH.ДиспозитивОтхвърля жалбата.Осъжда KSR Kunststoff Rotation GmbH да заплати съдебните разноски.